Hawaiifinkar

**Hawaiifinkar**, tidlegare **draktfuglar**, er ei gruppe små sporvefuglar endemiske for Hawaii. Dei fleste autoritetar reknar gruppa som ein underfamilie, Drepanidinae, av Fringillidae, finkefamilien. Andre kategoriserer framleis denne gruppa som ein sjølvstendig familie Drepanididae.

## Skildring
Hawaiifinkar er mellom 10 og 20 centimeter lange og har vengespenn på 15 til 30&nbsp;cm. Nebbet er meir eller mindre bøygd nedover. Artane er vanlegvis delte inn i to grupper: nektaretarar og frøetarar.

### Nektaretarar
Fjørdrakta av nektaretarar er vanlegvis farga svart og raud, fjører i halen og bakvengen er svarte og resten av fjørdrakta er raud. Nebba er lange og nokre gonger svært sterkt bøygd. Slekta med det lengste nebbet var den no utdøydde *Akialoa*, der nebba var rundt halve kroppslengda. Tungene hos nektaretarar er røyrforma for å suge nektar frå blomar.

### Frøetarar
Frøetarar har kortare og mindre bøygd nebb. Fjørdrakta er stort sett grøn, gul eller gråaktig, sjeldan mørk i farga. Utsjånaden deira kan likne finkar som til dømes grønfink.

### Forplanting
Nektaretarar skil seg lite frå frøetarar i hekkevanar. Pardanning kan skje allereie i oktober, sjølv om spel og hekking kan skje mellom desember og juli. Etter paring legg hoa 2-3 kvite eller blå egg med raudbrune flekker, oftast i tre, men nokre gonger i høgt gras. Egga blir klekt etter ei rugetid på 3-4 veker, og ungane blir mata av begge foreldra. Hos dei fleste artane blir fuglane kjønnsmodne etter eitt år.

### Mat
Nektaretarar har hovudsakleg diett basert på nektar, men òg av insekt, edderkoppar og larver som dei tar ut under bork med dei lange nebba. Frøetarar har diett som i hovudsak er avgrensa til frø av gras og tre.

### Anna
Dei mange variantane av nebb i denne gruppa, frå kraftige finkeliknande nebb, til spinkle nedbøygde nebb for søking i blomar har oppstått gjennom adaptiv stråling, der ein tidleg finkeart har utvikla seg til å fylle eit stort spekter av økologiske nisjar. Rundt 20 artar av hawaiifinkar har vorte utrydda i den siste tida, og mange fleire i perioden etter at polynesiarar kom og introduserte dei første rotter, høner, griser, hundar, og starta med jakt og landbruk.

## Slekter og artar
Nolevande artar av hawaiifinkar i rekkjefølgje etter EBird/Clements Checklist v2017 med norske namn etter *Norske navn på verdens fugler*:

**Slekt ''Melamprosops***
* [[Haleakalafink]], *Melamprosops phaeosoma*, Poo-uli, <small>Casey & Jacobi, 1974, (CR (PE))</small>

*'Slekt *Oreomystis***
* [[Akikiki]], ''Oreomystis bairdi'', Akikiki, <small>Stejneger, 1887, (CR)</small>

**Slekt *[[Paroreomyza]]***
* [[Oahuklatrefink]], ''Paroreomyza maculata'', Oahu Alauahio, <small>Cabanis, 1850, (CR (PE))</small>
* [[Mauiklatrefink]], ''Paroreomyza montana'', Maui Alauahio, <small>Wilson, SB, 1890, (EN)</small>

**Slekt *Loxioides***
* [[Palila]], ''Loxioides bailleui'', Palila, <small>Oustalet, 1877, (CR)</small>

**Slekt *[[Telespiza]]***
* [[Laysanfink]], ''Telespiza cantans'', Laysan Finch, <small>Wilson, SB, 1890, (VU)</small>
* [[Nihoafink]], ''Telespiza ultima'', Nihoa Finch, <small>Bryan, 1917, (CR)</small>

**Slekt *Palmeria***
* [[Karnevalsfink]], ''Palmeria dolei'', Akohekohe, <small>Wilson, SB, 1891, (CR)</small>

**Slekt *Himatione***
* [[Blodapapane]], ''Himatione sanguinea'', Apapane, <small>Gmelin, JF, 1788, (LC)</small>

**Slekt *Drepanis***
* [[Iiwi]], ''Drepanis coccinea'', Iiwi, <small>Forster, G, 1780, (VU)</small>

**Slekt *Psittirostra***
* [[Ou]], ''Psittirostra psittacea'', Ou, <small>Gmelin, 1789, (CR (PE))</small>

**Slekt *Pseudonestor***
* [[Papegøyefink]], ''Pseudonestor xanthophrys'', Maui Parrotbill, <small>Rothschild, 1893, (CR)</small>

**Slekt *[[Hemignathus]]***
* [[Kauainukupuu]], ''Hemignathus hanapepe'', Kauai Nukupuu, <small>Wilson, SB, 1889, (CR (PE))</small>
* [[Mauinukupuu]], ''Hemignathus affinis'', Maui Nukupuu, <small>Rothschild, 1893, (CR (PE))</small>
* [[Akiapolaau]], ''Hemignathus wilsoni'', Akiapolaau, <small>Rothschild, 1893, (EN)</small>

**Slekt *Magumma***
* [[Anianiau]], ''Magumma parva'', Anianiau, <small>Stejneger, 1887, (VU)</small>

**Slekt *[[Chlorodrepanis]]***
* [[Smalnebbamakihi]], ''Chlorodrepanis virens'', Hawaii Amakihi, <small>Gmelin, JF, 1788, (LC)</small>
* [[Oahuamakihi]], ''Chlorodrepanis flava'', Oahu Amakihi, <small>Bloxam, A, 1827, (VU)</small>
* [[Tjukknebbamakihi]], ''Chlorodrepanis stejnegeri'', Kauai Amakihi, <small>Wilson, SB, 1890, (VU)</small>

**Slekt *[[Loxops]]**'
* [[Hawaiiklatrefink]], *Loxops mana*, Hawaii Creeper, <small>Wilson, SB, 1891, (EN)</small>
* [[Akekee]], *Loxops caeruleirostris*, Akekee, <small>Wilson, SB, 1890, (CR)</small>
* [[Hawaiiakepa]], *Loxops coccineus*, Hawaii Akepa, <small>Gmelin, JF, 1789, (EN)</small>
* [[Mauiakepa]], *Loxops ochraceus*, Maui Akepa, <small>Rothschild, 1893, (CR (PE))</small>

== Kjelder ==

* *Denne artikkelen bygger på «Kleidervögel» frå  og «Hawaiian honeycreeper» frå , den 27. oktober 2010''

### Referansar

## Bakgrunnsstoff
* Videoar av hawaiifinkar hos Internet Bird Collection